Diari Oficial de la Generalitat Valenciana


Sumari del DOGV 8023, del 20-04-2017 (2017/2660)

Informe ambiental i territorial estratègic de la modificació puntual 1/2016, canvi d'ús de parcel·la destinada a HPP a dotacional públic.
-----------------------------------------------------------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2660


Data del document
:   28-03-2017

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * administració local
    * pla d'urbanisme

Informe ambiental i territorial estratègic de la modificació puntual 1/2016, canvi d'ús de parcel·la destinada a HPP a dotacional públic. [2017/2660]  
A la vista de la Resolució número 647/2017, de 23 de març, de 2017, per la qual s'acorda publicar l'informe ambiental i territorial estratègic de l'expedient de referència, i d'acord amb el que disposa l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es transcriu el mateix:  
  
«Informe ambiental i territorial estratègic.  
Títol: modificació puntual 1/2016 del PGOU d'Orpesa.  
Òrgan promotor: Ajuntament d'Orpesa.  
Òrgan substantiu: Ajuntament d'Orpesa.  
Localització: Orpesa.  
  
Antecedents  
Respecte a la promoció de la modificació que la providència d'Alcaldia de 9 de febrer de 2016 conclou en el document modificatiu del planejament objecte per a la seua tramitació per part de l'Ajuntament d'Orpesa.  
Que l'Ajuntament d'Orpesa proposa la modificació en virtut de l'article 3 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana.  
  
I que per Resolució número 1337/2016, de data 19 de maig de 2016, es va iniciar l'avaluació ambiental simplificada d'acord amb l'article 46.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), considerant com a òrgan ambiental i territorial l'Ajuntament d'Orpesa, en compliment de l'apartat c.3 de l'article 48 de la LOTUP (modificat per la Llei 10/2015, 29.12.2015).  
  
Primer. Documentació presentada  
La sol·licitud d'inici, remesa per l'Ajuntament d'Orpesa, s'acompanya d'esborrany de la modificació puntual 1/2016 del Pla general, per a canvi d'ús de parcel·la destinada a HPP a dotacional públic d'aquest mateix municipi i document inicial estratègic, d'acord amb el que estableix l'article 50 de la Llei 5/2014, de 25 juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Segon. Planejament vigent  
El municipi d'Orpesa es regeix urbanísticament per mitjà del Pla general municipal d'ordenació urbana (d'ara en avant PGOU), aprovat el 23 de juny de 1982, encara que a causa dels desenvolupaments del planejament posteriors es va aprovar un text refós d'aquest per la Comissió Territorial de l'Urbanisme mitjançant un acord de 9 de juny de 1999.  
Actualment aquest PGOU es troba en revisió. Recentment s'ha exposat al públic la versió preliminar del PGOU junt amb l'informe de sostenibilitat ambiental.  
La modificació puntual 1/2016 a nivell estructural és coherent amb la tramitació de la revisió del PGOU i guarda perfecta coordinació amb aquest.  
  
Tercer. Descripció de la modificació puntual 1/2016 del Pla general  
  
Es pretén requalificar la parcel·la sítia al carrer Pius XII, número 22 de residencial a dotacional, en concret equipament educatiu i cultural (S.QE).  
1. Àmbit  
L'àmbit de l'actuació se circumscriu a la parcel·la del nucli urbà sítia al carrer Pius XII, número 22 d'aquest municipi, amb referència cadastral 60144 06 BE5462A 9696GD  
La parcel·la disposa de tots els serveis urbans corresponents; té la condició de solar i està sense edificar i sense ús en l'actualitat, i s'hi permet la construcció de quatre plantes segons el PGOU vigent. Té una superfície de 193 m².  
2. Objecte i justificació  
Aquesta modificació pretén requalificar una parcel·la de titularitat municipal adscrita al patrimoni municipal de sòl i inscrita en el Registre autonòmic de Patrimoni Públic de Sòl, residencial d'habitatge de protecció pública, perquè tinga la capacitat d'albergar un centre social municipal.  
En el període 2000-2007, tal com exposa el Programa plurianual d'habitatge protegit d'Orpesa, es van concedir llicències per a 20.550 habitatges i cap d'elles va ser destinada a habitatges sotmesos a algun tipus de protecció pública. Aquest fet es deu fonamentalment que Orpesa és un municipi eminentment turístic.  
Des de llavors i fins a l'actualitat tampoc s'ha promogut cap habitatge de protecció pública, a pesar de l'aprovació en 2009 del corresponent Programa plurianual d'habitatge protegit, on es va establir el sòl i sostre destinat a aquest ús per al període 2009-2011.  
D'aquest document s'extrau que la demanda d'habitatges de protecció pública a Orpesa, conforme al sistema d'indicadors territorials de demanda per al període 2009-2011 és de 264 habitatges, mentre que l'oferta de sòl per a aquest tipus d'habitatges a Orpesa ascendeix a 278. La parcel·la que es pretén requalificar té una capacitat d'albergar fins a 7 habitatges de protecció pública, per la qual cosa no s'alteraria el compliment de la reserva al quedar sòl per a 271 habitatges, quantitat superior a la demanda establida en el Programa plurianual. D'una altra part, el Programa plurianual és un document pendent d'actualització.  
  
No obstant això, aquest municipi sí que té altres necessitats d'índole social, que no tenen espais apropiats on desenvolupar-se, com ara atenció al ciutadà, locals per a celebrar reunions d'associacions municipals, tallers, formació, exposicions- activitats totes elles de caràcter social i/o cultural. Aquest document pretén iniciar el procediment per a poder esmenar aquesta deficiència, que cada vegada és major.  
  
  
Quart. Consultes realitzades  
Per part d'aquest ajuntament, que ostenta la condició d'òrgan promotor i òrgan ambiental i territorial, de conformitat amb l'article 48.c.3 de la LOTUP, per afectar la proposta plantejada únicament i exclusivament l'ordenació detallada del sòl urbà que compta amb els serveis urbanístics efectivament implantats, sense modificar l'ús dominant de la zona establida en l'ordenació estructural, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils:  
  
Taula amb les consultes realitzades  
  
Organisme Data d'enviament Informe  
Direcció General d'Habitatge, Rehabilitació i Regeneració Urbana 01.06.2016 No s'ha emés informe en el termini de consultes concedit  
Direcció General d'Ordenació del Territori, Urbanisme i Paisatge 03.06.2016 No s'ha emés informe en el termini de consultes concedit  
  
  
El Servei Territorial d'Urbanisme de Castelló informa, en data 7 de juny de 2016, que la modificació puntual afecta exclusivament determinacions pròpies de l'ordenació detallada del sòl, i que és l'Ajuntament el que, com a òrgan ambiental, ha de tramitar el procediment d'avaluació ambiental de la modificació; no té cap observació a efectuar.  
  
Quant a la resta de consultes, per no haver-hi pronunciament, i haver transcorregut el termini de 20 dies hàbils concedit, s'ha de continuar el procediment en els termes establits en la legislació de l'Estat sobre avaluació ambiental, i són públiques, en tot cas, les decisions que finalment s'adopten.  
Així, el document d'inici, l'òrgan ambiental i territorial municipal s'ha sotmés a consulta a les administracions públiques afectades i a les persones interessades (art. 51.1 LOTUP).  
Cinqué. Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP. Algunes de les característiques fonamentals de la modificació per a determinar el seu abast són els següents:  
1. Es mantenen les possibilitats edilícies de les parcel·les existents quant a altura i volumetria.  
2. Encara que el PATRICOVA no contempla aquest solar com a afecte pel risc d'inundació, l'estudi d'inundabilitat que usa com a base el Sistema Nacional de Cartografia de Zones Inundables, publicat pel Ministeri d'Agricultura, Alimentació i Medi Ambient, realitzat amb motiu de la revisió de la revisió del PGOU d'Orpesa (en tramitació) inclou aquesta zona com a inundable amb un nivell de perillositat 2.  
  
L'àmbit de la modificació afecta sòl urbà del vigent Pla general d'ordenació urbana d'Orpesa. El dit àmbit no queda inclòs en cap espai natural protegit o espais Xarxa Natura 2000.  
  
Segons l'article 14 de la normativa del PATRICOVA es defineix de la manera següent: quan la probabilitat que en un any qualsevol hi haja almenys una inundació es troba entre 0,04 i 0,01 (equivalent a un període de retorn entre 25 i 100 anys), amb un calat màxim generalitzat a causa de l'aigua superior a huitanta centímetres (80 cm).  
  
Aquest risc 2 no es veu afectat per la modificació que es pretén, de fet segons l'estudi d'inundabilitat ja existeix, per la qual cosa es proposa afegir en la normativa urbanística de la modificació els articles d'aplicació del PATRICOVA per a aquesta zona.  
3. L'àmbit de la modificació afecta sòl urbà del vigent Pla general d'ordenació urbana d'Orpesa. El dit àmbit no queda inclòs en cap espai natural protegit o espais Xarxa Natura 2000.  
  
4. La modificació proposada no suposa cap canvi sobre els factors que afectarien el canvi climàtic. Al desenvolupar-se sobre un sòl urbà, la destinació del qual és ser edificat d'acord amb les determinacions d'un pla aprovat i respecte del qual no pretén augmentar la densitat poblacional.  
5. La proposta arreplegada no suposa augment d'emissions, empitjorament dels nivells de contaminació, agreujament de possibles riscos naturals o induïts o major generació de residus.  
6. Únicament suposa un canvi dins de l'ús equipament dotacional previst en el Pla general, sense modificar els paràmetres urbanístics establits, ni diferir el paisatge de l'entorn consolidat.  
7. No hi ha afecció del patrimoni cultural en cap de les seues manifestacions, per la qual cosa s'emet un informe favorable als efectes patrimonials previstos en l'article 11 de la Llei 4/1998, d'11 de juny, del patrimoni cultural valencià.  
  
Sisé. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Com que afecta la modificació exclusivament determinacions pròpies de l'ordenació detallada del sòl urbà, i de conformitat amb el que estableix l'article 48.c de la LOTUP, segons redacció a eixe precepte per l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament. De la mateixa manera, l'aprovació definitiva de la modificació correspon també a l'Ajuntament, segons el que resulta de l'article 44.5 de la LOTUP.  
  
D'altra banda, de conformitat amb l'article 44.2 de la LOTUP correspon a l'Ajuntament informar els instruments de paisatge per tractar-se d'una tramitació amb aprovació municipal.  
  
Seté. Justificació per a l'aplicació del procediment simplificat d'avaluació ambiental i territorial estratègica  
La modificació de planejament que es pretén afecta únicament el canvi d'ús de parcel·la destinada a HPP a dotacional públic amb l'objecte de construir un centre social i no suposa una variació respecte de les determinacions urbanístiques vigents ni alteració significativa en l'estructura territorial prevista.  
Sí que afecta el Programa plurianual d'habitatge protegit d'Orpesa on es va establir el sòl i sostre destinat a aquest ús per al període 2009-2011, el qual es troba pendent d'actualització, atés que la realitat de la conjuntura social i econòmica ha demostrat que el preu de l'habitatge lliure està fins i tot per davall del de protecció oficial, la qual cosa ha suposat que la demanda en aquests anys ha sigut zero.  
  
No és susceptible de generar problemes ambientals diferents dels ja previstos.  
No afecta elements del patrimoni natural o cultural i no incompleix les determinacions legals vigents ni qualsevol altra àrea afectada que poguera trobar-se sotmesa a algun tipus de protecció.  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica per procediment simplificat.  
  
Huité. Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de mesures fiscals, de gestió administrativa i financera d'organització de la Generalitat, «L'òrgan ambiental territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els següents casos» i resulta d'aplicació al present supòsit l'apartat 3 referit «als instruments de planejament que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural».  
  
Ja que no es concreta quin òrgan és el competent per a realitzar l'avaluació ambiental i territorial estratègica en el si de l'ajuntament, resulta d'aplicació el que disposa l'article 21.1.s de la Llei 7/1985, de 2 d'abril, reguladora de les bases de règim local (LRBRL) segons el qual la dita competència correspondria a l'alcalde president.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla (art. 51.7 LOTUP).  
  
Nové. Conclusions  
Analitzada la proposta de modificació puntual del Pla general d'Orpesa 1/2016 canvi d'ús de parcel·la destinada a HPP a dotacional públic, cal considerar que es tracta d'una modificació menor del PGOU d'Orpesa.  
Per això, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual 1/2016 del PGOU d'Orpesa avaluada no té incidència en el model territorial vigent al municipi, no produeix increment significatiu, realment no produeix, en el consum de recursos i tenint en consideració els informes emesos, es pot concloure que el procediment d'avaluació ambiental simplificada és prou per a determinar que la proposta de la modificació puntual 1/2016 del PGOU d'Orpesa no presenta efectes significatius sobre el medi ambient.  
  
D'acord amb el que s'ha exposat, s'informa:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 1/2016 del PGOU d'Orpesa, canvi d'ús de parcel·la destinada a HPP a dotacional públic, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació de pla d'acord amb la seua normativa sectorial.  
  
Ja que la modificació que ens ocupa simplement persegueix modificar ús, no s'estima necessària l'elaboració d'un estudi d'integració paisatgística en els termes establits en l'article 6, en connexió amb l'annex II de la LOTUP, per no implicar la proposta pretesa cap incidència en aspectes físics ni en el paisatge actual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció d'efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.»  
  
  
Orpesa, 28 de març de 2017.- L'alcalde: Rafael Albert Roca.